কেৱল অখিল গগৈয়ে কিয়? - প্ৰথম খবৰ\nHome/ সম্পাদকীয়/কেৱল অখিল গগৈয়ে কিয়?\nকেৱল অখিল গগৈয়ে কিয়?\nকৃষক মুক্তি সংগ্ৰাম সমিতিৰ নেতা অখিল গগৈ ডিব্ৰুগড় কেন্দ্ৰীয় কাৰাগাৰত আবদ্ধ। এইবাৰ ৰাষ্ট্ৰীয় নিৰাপত্তা আইনৰ অধীনত অখিলক গ্ৰেপ্তাৰ কৰোৱা হ'ল। কাৰণ তেখেত গণতন্ত্ৰৰ প্ৰতি ভাবুকি! আগতেও অখিল গগৈ গ্ৰেপ্তাৰ হৈছিল। পুনৰ কাৰাগাৰৰ পৰা ওলাই আহিছিল। এইবাৰ কিন্তু বিষয়টো অলপ সুকীয়া।\nবৰ্তমান তেওঁ গুৰুতৰভাৱে অসুস্থ। চিকিৎসালয়ত চিকিৎসাধীন। ৰাইজৰ হকে মাত মাতি ইতিমধ্যে কেইবাবাৰো চৰকাৰৰ কোপদৃষ্টিত পৰিছে অখিল গগৈ। কিন্তু ইয়াৰ বিৰোধ, যি ধৰণে প্ৰতিবাদ হ'ব লাগিছিল হোৱা নাই। অখিল গগৈৰ সৈতে মত পাৰ্থক্য থাকিব পাৰে কিন্তু চৰকাৰৰ এই কামৰ বিৰোধ কৰা উচিত।\nকাৰণ এয়া কোনোপধ্যেই সমৰ্থনযোগ্য নহয়। কিন্তু চৰকাৰৰ খেনোক দেখি দুৱাৰ বন্ধ নীতি সদায় ফলৱতী নহয়। একেই মন্তব্য কৰি কোনো আছে মুকলি আকাশৰ তলত, কোনো আছে আকৌ ৰঙাঘৰত। কিন্তু ইয়াৰ ফল এদিন শাসকীয় দল আৰু চৰকাৰে ভোগ কৰিব। চৰকাৰী এই ষড়যন্ত্ৰত এনে লাগে আজি যেন সকলোৱে ৰহস্যজনকভাৱে নিমাত।\nএতিয়া ভগৱান আৰু সাধাৰণ জনতাই অখিলৰ ভৰসাৰ স্থল। অখিল গগৈ সোনকালে সুস্থ হৈ উঠক। পুনৰ সক্ৰিয়ভাৱে নেতৃত্ব বহন কৰক। কাপোৰে যেনেকৈ জুই ঢাকি থব নোৱাৰি, তেনেকৈ সংগ্ৰামৰ এই সত্তাক চিৰদিনৰ বাবে কাৰাগাৰত আবদ্ধ কৰি থ'ব নোৱাৰে চৰকাৰে।\nতিতাবৰ মহকুমাত ঋণ মোকলাই দিয়া প্ৰৱঞ্চকৰ পিটপিটনি, ৰাইজে ধৰি আৰক্ষীক গতালে এজনক\nচাহ বাগিচাত শ্ৰমিকৰ একাণ্ট প্ৰেয়ে বিপদলৈ লৈ গৈছে দৰিদ্ৰ শ্ৰমিকক\nকেংগেৰু বাহিনীক আক্ৰমণ কৰিলে কোনে?\nঅখিল গগৈৰ বিকল্প!\nকিমান দিনলৈ জীয়াই থাকিব অসমীয়া ভাষা?\nপ্ৰকাশ হবনে এন আৰ চিৰ খচৰা?
